alexandrainst/scandi-wiki huggingface dataset:
Babajevo

Babajevo (russisk Баба́ево) er ein by i Vologda oblast i Russland med om lag 12 000 innbyggjarar. Han ligg ved elva Kolp, ei sideelv til Suda, 246 km vest for Vologda. 

I følgje segna vart landsbyen Babajevo grunnlagd i 1460 av ein bonde ved namn Babaj (derfor namnet på byen). I 1882 vart ein metallurgisk fabrikk, som produserte telegrafleidningar, spiker og krokar, bygd her. Busetnaden fekk bystatus i 1925.

Det er to meieri, ein elektroteknisk fabrikk og ein møbelfabrikk i byen, som ligg ved jernbanelinja mellom Vologda og Sankt Petersburg.

Kjelder 
 Delar av denne artikkelen bygger på «Babajevo» frå , den 29. januar 2009. 
 

Busetnader grunnlagde på 1400-talet
Belozersk

Belozersk (russisk Белозе́рск), kjend som Beloozero (russisk: Белоо́зеро) fram til 1777, er ein by i Vologda oblast i Russland med om lag 10 000 innbyggjarar. Han ligg på sørbreidda av Belojesjøen, som han er kalla opp etter.

Historie 

Belozersk er første gong nemnt i skriftlege kjelder i 862 og var ein av dei fem opphavlege russiske byane (dei andre er Ladoga, Novgorod, Polotsk og Rostov). Busetnaden har ved fleire høve vorte flytta frå ei breidde ved innsjøen til ein annan.

På 1000-talet var regionen framleis hovudsakleg folkesett av finsk-ugriske stammer som sterkt motsette seg forsøk på kristning. I 1071 reiste dei lokale heidenske prestane seg i eit opprør, som vart slått ned av den kievske kommandanten Jan Vysjatitsj. Nestorkrøniken fortel at dei døde kroppane til prestane vart hengd frå eit eiketre, til dei vart rive i stykker av ein bjørn, som av stammefolka vart sett på som eit heilag dyr.

Beloozero var hovudstad i et lite fyrstedøme mellom 1238 og 1370. Mellomaldermonumenta i byen omfattar Maria himmelfarts kyrkje (1552) og Frelsarkatedralen (1668). Trekapellet St. Elijah vart bygd i 1690. Området er rikt på gamle kloster, slik som Kirillo-Belozerskij-klosteret og Ferapontovklosteret.

Kjelder 
 Delar av denne artikkelen bygger på «Belozersk» frå , den 29. januar 2009.
Grjazovets

Grjazovets (russisk Гря́зовец) er ein by i Vologda oblast i Russland med om lag 15 000 innbyggjarar. Han ligg 47 km sør for Vologda. 

Han vart først nemnd i skriftlege kjelder i 1538 og fekk bystatus i 1780.
Kadnikov

Kadnikov (russisk Ка́дников) er ein by i Vologda oblast i Russland med om lag 5000 innbyggjarar. Han ligg ved breidda av elva Sodima, 43 km søraust for Vologda. 

Byen har spor tilbake til 1492, då ein patruljestasjon vart grunnlagd for å verne handelsruta nordover frå Moskva. Landsbyen Kadnikovskaja (russisk: Кадниковская) vart gradvis den største busetnaden i distriktet og fekk bystatus i 1780. På 1900-talet har folketalet minka, medan den nærliggande byen Sokol (12 km mot nordvest) hadde vorte større.

Kjelder 
 Delar av denne artikkelen bygger på «Kadnikov» frå , den 29. januar 2009. 
 

Busetnader grunnlagde i 1490-åra
Kharovsk

Kharovsk (russisk Ха́ровск) er ein by i Vologda oblast i Russland med om lag 11 000 innbyggjarar. Han ligg ved elva Kubena rundt 90 km nord for Vologda.

Busetnaden vart grunnlagd i 1903 då ein jernbane nordover frå Vologda vart bygt. Han fekk bystatus i 1954.

Busetnader grunnlagde i 1903
Kirillov

Kirillov (russisk Кири́ллов) er ein by i Vologda oblast i Russland med om lag 8000 innbyggjarar. Han ligg ved innsjøene Siverskoje og Dolgoje, rundt 100 km nordaust for Tsjerepovets. 

Kirillov vart grunnlagd på 1300-talet som ein busetnad rundt Kirillo-Belozerskij-klosteret. I 1775 fekk busetnaden bystatus.

Bakgrunnsstoff 
 Reiseguide til Kirillov

Busetnader grunnlagde i 1390-åra
Krasavino

Krasavino (russisk Краса́вино) er ein by i Vologda oblast i Russland med om lag 8000 innbyggjarar. Han ligg ved elva Nordre Dvina, 648 km nordaust for Vologda og 25 km nord for Velikij Ustjug, som han er administrativt underlagt. 

I Krasavino ligg ei av dei eldste lin-handsamingsanlegg i Russland, etablert i 1848. I 1899–1914, vart mange fossil av store reptilar frå permtida funne i utkanten av Krasavino. Busetnaden fekk bystatus i 1947.

Busetnader grunnlagde i 1947
Nikolsk i Vologda oblast

Nikolsk (russisk Нико́льск) er ein by i Vologda oblast i Russland med om lag 8000 innbyggjarar. Han ligg ved elva Jug, rundt 440 km aust for Vologda. 

Staden fekk bystatus i 1780.

Folk frå Nikolsk
 Maria Botsjkarjova (1889–1920), den første kvinnelege leiaren for ei russisk militæreining
 Aleksandr Jasjin (1913–1968), forfattar
 Albina Akhatova (f. 1976), skiskyttar, verdsmeister og OL-gullvinnar
Sokol

Sokol (russisk Со́кол) er ein by i Vologda oblast i Russland med om lag 40 000 innbyggjarar. 

Landsbyen Sokolovo har eksistert i alle fall sidan 1615 på staden der byen no ligg. I 1897 vart ein papirfabrikk bygt ved landsbyen og Sokolovo vart til tettstaden Sokol, den primære bustaden for dei tilsette ved fabrikken. Tettstaden fekk offisielt bystatus i 1932. Byen er heimstad for to store papirfabrikkar.
Totma

Totma (russisk Тотьма) er ein by i Vologda oblast i Russland med om lag 10 000 innbyggjarar. Han ligg rundt 220 km nordvest for Vologda, ved elva Sukhona.

Totma vart første gong nemnd i skriftlege kjelder i 1137 og fekk bystatus i 1780. Byen er administrasjonssenter for rajonen med same namn.

Bakgrunnsstoff
Ustjuzjna

Ustjuzjna (russisk Устю́жна) er ein by i Vologda oblast i Russland med om lag 10 000 innbyggjarar. Han ligg ved elva Mologa, vest i Vologda oblast. 

Busetnaden vart grunnlagd i 1252 og fekk bystatus i 1738. 

Busetnader grunnlagde på 1200-talet
Velikij Ustjug

Velikij Ustjug (russisk Вели́кий У́стюг) er ein by i Vologda oblast i Russland med om lag 30 000 innbyggjarar. Han ligg der elvane Sukhona og Jug renn saman. 

Den første busetnaden ein veit om her var klosterbusetnaden ved Gleden (russisk Гледен), som vart oppretta nær staden der elva Jug renn saman med Sukhona og dannar elva Nordre Dvina). På slutten av 1400-talet hadde staden fått tittelen Store - Velikij (russisk Великий).

Byen Velikij Ustjug er først nemnt i ei skriftlege kjelde i 1207. Han var ein del av fyrstedømet Vladimir-Suzdal. Sidan han låg der fleire viktige handelsruter kryssa kvarandre, utvikla byen seg til eit viktig handels- og industrisenter på 15- og 1600-talet. Velikij Ustjug mista denne viktige rolla som elvehamn etter kvart som handelen langs Sukhona tapte i høve handelen mellom Kina og Vest-Europa. Dette vart særskild verre etter opninga av Suezkanalen i 1869. Byen er elles kjend for sine utsøkte handverk, som sølvfiligrans, neverutskjeringar, dekorativ koparbinding og niello.

I skogen nær Velikij Ustjug ligg ein turiststad som vert marknadsført som Ded Moroz sin vottsjina, hans offisielle bustad.

Biletgalleri

Bakgrunnsstoff 
 Byen sin webportal
 Museumskomplekset i Velikij Ustjug
 Satellittbilete frå Google Maps
 Velikij Ustjug på gamle og nyare bilete

Kjelder 
 Delar av denne artikkelen bygger på «Velikij Ustjug» frå , den 29. januar 2009.
Vytegra

For elva med same namn, sjå Vytegraelva.

Vytegra (russisk Вытегра) er ein by i Vologda oblast i Russland med om lag 11 000 innbyggjarar. Han ligg langs elva Vytegra på Volga-Austersjø-kanalen, 320 km nordvest for Vologda. 

Vytegra har vore kjend sidan 1710 som landsbyen Vjangi (russisk: Вянги) ved samløpet til elvane Vytegra og Vjangi. I 1773 vart busetnaden omgjort til byen Vytegra.

Busetnader grunnlagde i 1710
Bilibino

Bilibino (russisk Били́бино) er ein by i Tsjukotka autonome okrug i Russland med om lag 6000 innbyggjarar. Han ligg der elvane Karalvejem og Bolsjoj Kepervejem renn saman, rundt 650 km nordvest for Anadyr. 

I Bilibino ligg det nordlegaste kjernekraftverket i verda, som opna i 1976.

Busetnaden vart grunnlagd i 1955. Han fekk bystatus i 1993.

Busetnader grunnlagde i 1955
Pevek

Pevek (russisk Певек) er ein by i Tsjukotka autonome okrug i Russland med om lag 4000 innbyggjarar. Han ligg ved Tsjaunskajabukta i Aust-Sibir-havet, rundt 650 km nordvest for Anadyr. 

Pevek er den nordlegaste byen i Russland, og er ei viktig hamn langs Nordaustpassasjen.

Busetnaden vart grunnlagd i 1933 og fekk bystatus i 1967. Sidan oppløysinga av Sovjetunionen har folketalet i byen gått kraftig tilbake frå kring 13 000 innbyggjarar i 1989.

Bakgrunnsstoff 
 Byportal  (russisk)
 Pevek byinfo frå Vostok Travel

Kjelder 
 Delar av denne artikkelen bygger på «Pevek» frå , den 29. januar 2009. 
 

Busetnader grunnlagde i 1933
Dagestanskije Ogni

Dagestanskije Ogni (russisk Дагестанские Огни) er ein by i Republikken Dagestan i Russland med om lag 25 000 innbyggjarar. Han ligg like ved Kaspihavet, rundt 110 km søraust for Makhatsjkala. 

Byen vart grunnlagd i 1914 og fekk bystatus i 1990. 

Busetnader grunnlagde i 1914
Izberbasj

Izberbasj (russisk: Избербаш) er ein by i Republikken Dagestan i Russland. Han ligg ved Kaspihavet, rundt 50 km søraust for Makhatsjkala.

Han vart grunnlagd i 1932 som ein busetnad i samband med utvinning av olje. Han fekk bystatus i 1949.

Busetnader grunnlagde i 1932
Juzjno-Sukhokumsk

Juzjno-Sukhokumsk (russisk Ю́жно-Сухоку́мск) er ein by i Republikken Dagestan i Russland med om lag 11 000 innbyggjarar. Han ligg ved elva Sukhaja Kuma, rundt 240 km nordvest for Makhatsjkala. 

Han fekk status som urbanliknande busetnad i 1963, og bystatus i 1988.
Kiziljurt

Kiziljurt (russisk Кизилю́рт) er ein by i Republikken Dagestan i Russland med om lag 50 000 innbyggjarar. Han ligg ved elva Sulak, rundt 60 km nordvest for Makhatsjkala.

Sjølve byen oppstod i 1963 då arbeidsbusetnadene Kiziljurt, Bavtugaj (russisk: Бавтугай) og Sulak (russisk: Сулак) vart slått saman.

Busetnader grunnlagde i 1963
Kizljar

Kizljar (russisk Кизля́р) er ein by i Republikken Dagestan i Russland med om lag 50 000 innbyggjarar. Han ligg ved elva Terek, rundt 120 km nordvest for Makhatsjkala. 

Kizljar vart første gong nemnd i historiske kjelder i 1609. Enkelte historikarar assosierer staden med Samandar, hovudstaden i Khazaria på 700-talet. I 1735 bygde dei russiske styresmaktene ei festning i Kizljar, og danna grunnlaget for festningslinja langs grensa i Kaukasus. På 1700- og 1800-talet var Kizljar ein av handelsstadane mellom Russland og Midtausten og Sentral-Asia.

Kjelder 
 Delar av denne artikkelen bygger på «Kizljar» frå , den 29. januar 2009. 
 

Busetnader grunnlagde i 1735
Karabulak i Ingusjetia

Karabulak (russisk Карабулак) er ein by i Republikken Ingusjetia i Russland med om lag 35 000 innbyggjarar. Han ligg ved elva Sunzja, ei sideelv til Terek, rundt 20 km nord for republikkhovudstaden Magas. 

På staden der byen ligg i dag vart det på 1800-talet grunnlagd ein kosakk-stanitsa kalla Karabulakskaja. Han fekk bystatus i 1995.

I løpet av 1990-talet vart innbyggjartalet i byen meir enn tredobla som følgje av flyktningar som kom frå krigen i naborepublikken Tsjetsjenia.

Det ligg ein kjemisk fabrikk i Karabulak.

Kjelder 
 Delar av denne artikkelen bygger på «Karabulak i Ingusjetia» frå , den 29. januar 2009. 
 

Busetnader grunnlagde på 1800-talet
Malgobek

Malgobek (russisk Малгобек, ingusjetisk МагIалбике – Maġalbike) er ein by i Republikken Ingusjetia i Russland med om lag 45 000 innbyggjarar. Han ligg rundt 45 km nordvest for republikkhovudstaden Magas.

Malgobek vart grunnlagt i 1935 som ein busetnad for arbeidarar ved dei nyleg oppdaga oljefelta i nærleiken. Han fekk bystatus i 1939.

Under andre verdskrigen vart Malgobek okkupert av tyske troppar frå 12. september 1942 til 3. januar 1943, då han vart erobra attende av den raude armeen.

I løpet av 1990-talet vart folketalet dobla på grunn av flyktningar frå krigsområda i naborepublikken Tsjetsjenia.

Forutan oljeverksemda til selskapet Ingusjneftegasprom finst verksemder innan treforedling og næringsmiddelindustri.

Bakgrunnsstoff

Kjelder 
 Delar av denne artikkelen bygger på «Malgobek» frå , den 29. januar 2009. 
 

Busetnader grunnlagde i 1935
Furmanov

Furmanov (russisk Фу́рманов) er ein by i Ivanovo oblast i Russland med om lag 40 000 innbyggjarar. 

Byen vart grunnlagd i 1918 som Sereda. 13. mars 1941 vart namnet på byen endra til Furmanov, etter forfattaren og bolsjeviken Dmitrij Furmanov.

Busetnader grunnlagde i 1918
Gavrilov Posad

Gavrilov Posad (russisk Гаври́лов Поса́д) er ein by i Ivanovo oblast i Russland med om lag 6500 innbyggjarar. Han ligg ved elva Irmes, ei sideelv til Nerl, rundt 75 km sørvest for Ivanovo. 

Gavrilov Posad vart først nemnd i skriftlege kjelder i 1434 som busetnaden Gavrilovskoje. Ein meiner at han vart grunnlagd ein gong på 1200-talet av Vsevolod III av Vladimir, og kalla opp etter son hans Svjatoslav, sin hadde Gavrijl som andre førenamn. I 1609 vart busetnaden endra til Gavrilova sloboda. I 1789 vart namnet endra til Gavrilovskij Posad og han fekk byrettar. Det noverande namnet fekk byen først på 1900-talet.

Busetnader grunnlagde på 1200-talet
Jurjevets

Jurjevets (russisk Юрьевец) er ein by i Ivanovo oblast i Russland med om lag 11 000 innbyggjarar. Han ligg ved Gorkij-reservoaret i elva Volga, rundt 135 km nordaust for Ivanovo. 

Jurjevets vart grunnlagd i 1225 av fyrst Jurij II som Jurjev-Povolzjskij. I 1237 vart byen øydelagd av armeen til Batu Khan under mongolinvasjon av Russland.

Busetnader grunnlagde på 1200-talet
Byar ved Volga
Juzja

Juzja (russisk Южа) er ein by i Ivanovo oblast i Russland med om lag 15 000 innbyggjarar. Han ligg ved Vazalsjøen, 80 km søraust for Ivanovo.

Ein busetnad på staden til dagens Juzja har eksistert sidan byrjinga av 1400-talet. Landsbyen Juzja vart første gong nemnd i 1628. Han fekk bystatus i 1925.

Busetnader grunnlagde i 1628
Kokhma

Kokhma (russisk Кохма) er ein by i Ivanovo oblast i Russland med om lag 30 000 innbyggjarar. Han ligg ved elva Uvod, ei sideelv til Kljazma, rundt 10 km søraust for Ivanovo. 

Busetnaden vart første gong nemnd i 1619 som landsbyen Rozjdestvenskoje-Kokhma (russisk: Рожде́ственское-Кохма). Han fekk bystatus i 1925.

Busetnader grunnlagde i 1619
Komsomolsk i Ivanovo oblast

Komsomolsk (russisk Комсомо́льск) er ein by i Ivanovo oblast i Russland med om lag 9 000 innbyggjarar. Han ligg ved elva Ukhtokhma, ei sideelv til Uvod, rundt 35 km vest for Ivanovo. 

Byen vart grunnlagd i 1931, og fekk bystatus i 1950.

Busetnader grunnlagde i 1931
Navoloki

Navoloki (russisk Наволоки) er ein by i Ivanovo oblast i Russland med om lag 10 000 innbyggjarar. Han ligg på høgre breidda av elva Volga, rundt 80 km nordaust for Ivanovo. 

Navoloki vart grunnlagd på 1880-talet som ein busetnad for arbeidarar i samband med bygginga av ein tekstilfabrikk. Han fekk bystatus i 1938.

Busetnader grunnlagde i 1880-åra
Byar ved Volga
Pljos

Pljos (russisk Плёс) er ein by i Ivanovo oblast i Russland med om lag 2500 innbyggjarar. Han ligg på høgre breidda av elva Volga, rundt 70 km nordaust for Ivanovo.

Byen vart grunnlagt i 1410 av Vasilij I, som ein grensepost for Storfyrstedømet Moskva. Byen fekk bystatus i 1925.

Pljos er ein del av den gylne sirkelen rundt Moskva.

Busetnader grunnlagde i 1410-åra
Byar ved Volga
Privolzjsk

Privolzjsk (russisk Приво́лжск) er ein by i Ivanovo oblast i Russland med om lag 18 000 innbyggjarar. Han ligg ved elva Sjatsja, ei sideelv til Volga, rundt 50 km nord for Ivanovo.

Busetnaden er kjend sidan 1485 som landsbyen Jakovlevskoje Bolsjoje (russisk: Я́ковлевское Большо́е). Byen Privolzjsk vart danna då landsbyen Jakovlevskoje og omkringliggende busetnader vart slått saman i 1938.

Busetnader grunnlagde i 1480-åra
Putsjezj

Putsjezj (russisk Пучеж) er ein hamneby i Ivanovo oblast i Russland med om lag  000 innbyggjarar. Han ligg ved Gorkij-reservoaret i Volga, rundt 140 km aust for Ivanovo. 

Busetnaden vart først nemnt som Putsjisjtsje sloboda i 1594. På 1800-talet vart han eit senter for kornindustrien og linhandelen. Den nærliggande byen Ivanovo vart kjent som «brudebyen», sidan mange kvinnelege arbeidarar flytta til byen for å arbeide i veveriindustrien (som igjen var avhengig av linhandelen til Putsjezj) og i følgje segna kom ugifte menn hit for å finne ektefellar.

I 1952 starta fyllinga av Gorkij-reservoaret (kalla opp etter forfattaren Maksim Gorkij, noko som gjorde byen utsett for flaum. I løpet av dei neste tre år vart byen demontert, flytta til ei høgare plassering, og bygd opp att. 

I dag har Putsjezj framleis ein linhandel og ein tekstilfabrikk. Anna industri er ein fabrikk som produserer element av armert betong, ein treforedlingsfabrikk, og Istoki-fabrikken.  Istoki er eit kunsthandverk som omfattar framstilling av arbeid av tradisjonelt broderi, både handlaga og maskinelt, med mønster henta frå gammal kunst frå Volga-regionen.

Kjelder 
Delar av denne artikkelen bygger på «Putsjezj» frå ,  den 29. januar 2009.  
 

Busetnader grunnlagde i 1594
Byar ved Volga
Rodniki

Rodniki (russisk Родники́, tyder 'kjelde') er ein by i Ivanovo oblast i Russland med om lag 30 000 innbyggjarar. Han ligg ved elva Juksja, rundt 50 km aust for Ivanovo.

Busetnaden Rodniki har vore kjend sidan 1606. Han fekk bystatus i 1918.

Busetnader grunnlagde i 1606
Tejkovo

Tejkovo (kyrillisk skrift Тейково) er ein by i Ivanovo oblast i Russland med om lag 35 000 innbyggjarar. Han ligg ved elva Kljazma, rundt 30 km sørvest for Ivanovo.

Tejkovo vart grunnlagd på 1600-talet. Han fekk bystatus i 1918.

54. strategiske missildivisjon i Det russiske forsvaret har base i Tejkovo.

Busetnader grunnlagde på 1600-talet
Vitsjuga

Vitsjuga (russisk Вичуга) er ein by i Ivanovo oblast i Russland med om lag 40 000 innbyggjarar. Han ligg rundt 65 km nordaust for Ivanovo. 

Vitsjuga vart første gong nemnt som ein volost i testamentet til Ivan den store i 1504.

Bakgrunnsstoff
Oslo Schakselskap

Oslo Schakselskap er ein sjakklubb i Oslo, som i mesteparten av tida han har eksistert har vore den klart største og sterkaste sjakklubben i Noreg.

Oslo Schakselskap vart stifta 4. februar 1884, som Christiania Schakselskab. Den var ein av dei sju sjakklubbane som var med og stifta Norges Sjakkforbund i 1914. 

I 1918 donerte bankier Johs. G. Heftye eit fond til klubben. Dette fondet danna grunnlaget for at klubben i 1952 kunne skaffe seg eigne lokale i Bogstadveien 30 på Majorstua.

Oslo Schakselskap hadde per 1989 vunne NM for klubblag 17 gongar: I 1937, 1939, 1958, 1959, 1968, 1974, 1977, 1978, og 9 år på rad i åra 1980 til 1988. (Først frå 1971 vart dette ei årleg sjakkturnering). Klubben har dei siste sesongane spelt i den norske eliteserien i sjakk.

Spelarar frå klubben har vunne Noregsmeisterskapen i sjakk 44 gongar fram til 2008, av dei 84 gongar NM til då hadde blitt arrangert.

Oslo Schakselskap er no den nest største i Noreg, med om lag 95 medlemmar pr 9.4.2008.

Dei mest kjende spelarane frå klubben no, er stormeistrane i sjakk Leif Erlend Johannessen, Einar Gausel og Leif Øgaard, og Jon Ludvig Hammer, som kvalifiserte seg til stormeistertittelen i januar 2009.

Kjelder 
 Øystein Brekke: Norges sjakkforbund 75 år 1914-1989, Norges Sjakkforbund 1989, ISBN 82-991916-0-2

Bakgrunnsstoff 
 Heimesida til Oslo Schakselskap

Sjakkorganisasjonar
Organisasjonar skipa i 1884
1884 i Noreg
Zavolzjsk

Zavolzjsk (russisk Заво́лжск) er ein by i Ivanovo oblast i Russland med om lag 12 000 innbyggjarar. Han ligg på venstre breidda av elva Volga, rundt 90 km nordaust for Ivanovo.

Bakgrunnsstoff 
 Turistinformasjon 

Busetnader grunnlagde på 1800-talet
Byar ved Volga
Oblutsje

Oblutsje (russisk Облу́чье) er ein by i Den jødiske autonome oblasten i Russland med om lag 11 000 innbyggjarar. Han ligg ved elva Amur, rundt 140 km vest for Birobidzjan. 

I samband med bygginga av den transsibirske jernbanen vart det danna mange nye busetnader for nybyggjarar i området. Jernbanestasjonen Oblutsje vart bygd i 1908. Ved stasjonen vart busetnaden Sololi grunnlagt i 1911. Han skifta i 1914 namn til Oblutsje, og fekk bystatus i 1938.

Busetnader grunnlagde i 1911
Baksan

Baksan (russisk Бакса́н) er ein by i Republikken Kabardino-Balkaria i Russland med om lag 60 000 innbyggjarar. Han ligg ved elva Baksan, rundt 20 km nord for Naltsjik. 

Ein busetnad der byen i dag ligg vart første gong nemnt i 1748. Han fekk status som urbanliknande busetnad i 1964, og bystatus i 1967.

Busetnader grunnlagde i 1748
Majskij

Majskij (russisk Ма́йский) er ein by i Republikken Kabardino-Balkaria i Russland med om lag 25 000 innbyggjarar. Han ligg rundt 40 km nordaust for Naltsjik. 

Den russiske militære utposten Prisjib vart grunnlagd på staden i 1819. Han vart omorganisert til stanitsaen Prisjibskaja i 1829. I 1875 vart jernbanestasjonen Kotljarevskaja bygt tre kilometer sør for stanitsaen, og i 1888 danna det seg ein busetnad rundt han. I 1920 vart namnet endra til Prisjibskij, og i 1925 til Majskij. I 1959 vart busetnaden og stanitsaen slått saman til den bymessige busetnaden Majskij. Han fekk bystatus i 1965.

Byar grunnlagd i 1819
Messier 81

Messier 81 (M81), NGC 3031 eller Bode sin galakse er ein LINER-spiralgalakse som ligg rundt 11,6 lysår unna jorda i stjernebiletet Den store bjørnen. Han er ein av dei ljosaste galaksane som kan verta sett frå jorda. Eit svart hòl på 70 millionar solmassar finst i sentrumet til galaksen.

For rundt 300 millionar år sidan hadde M81 ei nærpassering av galaksane NGC 3077 og M82.

Kjelder 

 Denne artikkelen baserer seg på pressemelding STScI-2007-19 frå Space Telescope Science Institute.

Spiralgalaksar
LINER-galaksar
081
Den store bjørnen
UGC-objekt
NGC-objekt
Nartkala

Nartkala (russisk Нарткала) er ein by i Republikken Kabardino-Balkaria i Russland med om lag 35 000 innbyggjarar. Han ligg 25 km nordaust for Naltsjik. 

Han vart grunnlagd i 1913 som jernbanestasjonen Doksjukino. Han fekk bystatus i 1955. I 1967 vart namnet enda til Nartkala 1967.

Busetnader grunnlagde i 1913
Terek i Russland

Terek (russisk Терек) ) er ein by i Republikken Kabardino-Balkaria i Russland med om lag 20 000 innbyggjarar. Han ligg ved elva Terek, rundt 40 km aust for Naltsjik. 

Han vart grunnlagd i 1876. Han fekk bystatus i 1967.

Busetnader grunnlagde i 1876
Tyrnyauz

Tyrnyauz (russisk Тырныауз) er ein by i Republikken Kabardino-Balkaria i Russland med om lag 20 000 innbyggjarar. Han ligg i dalføret til elva Baksan i Nord-Kaukasus, rundt 60 km vest for Naltsjik.

Byen vart grunnlagt som ein busetnad ved ei wolframgruve og -foredlingsanlegg, som framleis er hovudarbeidsgjevar i området. 

Byen ligg langs hovudruta for klatreekspedisjonar til Elbrus, og er eit viktig forsyningspunkt for turar inn i Elbrus-området.

I juni 2001 vart byen råka av ein kraftig flaum og jordras. Bustadblokker vart gravlagd i gjørme opp til fjerde etasje. Det finst ingen pålitelege tal for kor mange omkomne og skadde det var. Byen hadde i 2004 stort sett kome seg etter skadane, men spora etter raset er framleis synlege.

Busetnader grunnlagde i 1934
Tsjegem

Tsjegem (russisk Чеге́м) er ein by i Republikken Kabardino-Balkaria i Russland med om lag 18 000 innbyggjarar. Han ligg rundt 10 km nord for Naltsjik. 

Busetnaden fekk status som urbanliknande busetnad i 1972, og han fekk bystatus i 2000.
Bagrationovsk

Bagrationovsk (russisk Багратионовск, tysk Preußisch Eylau, litauisk Yluva eller Prūsų Ylava, polsk Pruska Iława eller Iławka) er ein liten by i det noverande Kaliningrad oblast i Russland, rundt 37 kilometer sør for Kaliningrad. Byen ligg rett ved grensa til Polen og har 6 607 innbyggere (2008). Byen heitte Eylau fram til 1946. 

Den tyske riddarordenen bygde i 1325 ei borg på denne staden, og byen som voks opp rundt denne vart kalla Eylau.

Då Den tyske orden vart sekularisert i 1525, vart byen ein del av hertugdømet Preussen og fekk byrettar i 1585. Seinare vart området arva av Hohenzollarane og vart ein del av markgreveskapet Brandenburg i 1618. Byen vart ein del av Kongeriket Preussen i 1701 og administrert som ein del av provinsen Aust-Preussen frå 1773. Under den prøyssisk-leia tyske samlinga i 1871 vart området ein del av Det tyske keisardømet.

Det blodige slaget ved Eylau stod her 7.-8. februar 1807 mellom Napoleon sin La grande armée og dei russiske styrkane under kommando av Levin August von Bennigsen. 

Under avslutninga av den andre verdskrigen rykte den raude arméen inn i byen våren 1945 og den tyske folkesetnaden som ikkje alt hadde flykta vart drive vestover. Byen vart omdøypt til dagens namn i 1946 til minne om den russiske generalen Pjotr Bagration som hadde delteke i slaget ved Eylau.

Kjelder 
 Delar av denne artikkelen bygger på «Bagrationovsk» frå , den 29. januar 2009. 
 

Busetnader grunnlagde i 1320-åra